મુનિરાજ જિનપ્રેમવિજયજી મ.સા.એ દીક્ષાનું મહત્ત્વ સમજાવતાં જણાવ્યું કે, જૈન દીક્ષા એટલે દુનિયાના બધા જ જીવો પ્રત્યે પ્રેમ અને કરુણાની અભિવ્યક્તિ. બીજા માટે ખરાબ વિચારવું એ માનસિક હિંસા છે. બીજા માટે ખરાબ બોલવું એ વાચિક હિંસા છે અને બીજા માટે ખરાબ કરવું એ શારીરિક હિંસા છે. આ ત્રણે હિંસાનો જ્યાં સંપૂર્ણ ત્યાગ છે, એનું નામ જૈન દીક્ષા. જીવદયાની આ પરાકાષ્ઠાની રક્ષા માટે જૈન દીક્ષામાં સૂક્ષ્મતમ આચારસંહિતા છે, જેનું આજે પણ આશ્ચર્યજનક રીતે પાલન કરવામાં આવે છે.